Liturgikus események, programok

**A hét ünnepei:**

**Hétfő:** Siénai Szent Katalin szűz, Európa társvédőszentje

**Kedd:** Szent V. Piusz pápa

**Szerda**: Szent József, a munkás

**Csütörtök**: Szent Atanáz püspök, egyháztanító

**Péntek:** Szent Fülöp és Jakab apostolok

**Szombat**: Szent Flórián vértanú

**Eseménynaptár**

04.29. 17.00 Felsősök csoportja

 18.30 Ifi falka találkozó

04.30. 10.00 Baba-mama kör

**05.01. Plébániai zarándoklat**

05.02. Elsőcsütörtök, 19.00 szentségimádás

 19.45 virrasztás

05.06. 17.00 Elsőáldozásra készülők és alsósok csoportja

05.07. 10.00 Baba-mama kör

05.08. 19.00 Kóruspróba

05.09. 9.00 Karitász csoport összejövetel

 19.00 Virrasztás

05.10. 19.00 Férfikör

05.11. 16.00 Mesefoglalkozás

**Szentmisék, liturgikus templomi események**

**Vasárnap:** 8.45 Hálából

 10.00 Hálából

 18.30 + szülők, János, Rozália, Ernő, László

**Hétfő:** 7.00 + József, halála 3. évfordulója

**Kedd**: 18.30 + Sándor

**Szerda:**  7.00 + Antal

**Csütörtök:**18.30 + Papi hivatásokért

**Péntek**: 18.30 Ballagókért

**Szombat:**  18.30

**Vasárnap**(05):8.45 + Antal, Julianna

 10.00 Rózsafüzér társulat tagjaiért

 18.30

Hirdetések

**Május 1-én** **plébániai zarándoklatot** szervezünk **Mátraverebély-Szentkútra.**

Részeltek a plakátokon, a plébánia honlapján és a levelező listákon.

11-kor szentmise, 12-kor közös ebéd, 15 órakor litánia. (Ebéd: 2700,- Ft)

Azokat is szeretettel hívjuk, akik autóval jönnek, és azokat is, akik nem kérnek ebédet.

+++++

Hétfőn 17 órától a felsősöket várom, 18.30-tól Ifi-falka találkozó

+++++

**Május 4-én, szombaton a Karitász csoport** a **Szent Anna réti kápolnánál** (Normafa) ünnepli megalakulásának 34. évfordulóját.

11 órakor szentmisét mond Ákos atya és Écsi Gábor atya, a Katolikus Karitász Országos Igazgatója, aki plébániánk Karitász Csoportjának alapítója - Kocsis István atyával együtt.

A Karitász Csoport tagok egy része kis busszal érkezik a Normafához. A parkolótól a kápolnáig (kb. 1 km) **6-8 kerekes székkel visszük a rászorulókat**. **Erre a feladatra kérünk szépen segítséget Egyházközségünk fiatalabb tagjaitól! A segítőknek legkésőbb 10.30-ra kellene a parkolóba érkezniük!**

Jelentkezés Pálmai Enikőnél (20-249-7247), Pallos Zsuzsánál (30-960-7755), vagy a sekrestyében legkésőbb **április 28., jövő vasárnapig.**

Mindenkit szeretettel hív a Karitász Csoport vezetése erre az ünnepi eseményre! Tömegközlekedéssel a Széll Kálmán térről induló 21/221-es busszal a „Normafa Látogató Központ” megállóig. Onnan 15-20 perc séta a kápolnáig.

+++++

**A személyi jövedelemadó** 2x1 %- ról rendelkezhetünk minden évben.

Az egyik az egyházaknak, a másikat valamelyik civil szervezetnek ajánlható fel.

Az egyházi 1%-ról csak akkor kell rendelkezni, ha változást szeretne valaki.

A civil szervezeteknek szánt 1%-ról évről évre újra nyilatkozni kell.

Legtöbb esetben nem csak az összeg, hanem a rendelkezők létszáma is fontos. Ezért azok is rendelkezzenek az 1%-ról, akinek nincs befizetendő jövedelemadója - bizonyos kedvezmények miatt!

+++++

Májusban minden este 18 órától litániával köszöntjük a Szűzanyát.

+++++

Gondolatok a mai naphoz

**Szőlőtő és szőlővessző – felhasználni a kegyelmet**

Ősszel 16 fát ültettünk el a templomkertben. Amikor megérkezett a tavasz, figyeltem, hogyan kezdenek el rügyezni. Némelyik fa még várakozik. Másoknál valami rügy vagy virág kezdemény van, de megállt a nyílásban. Amit nem látunk: a gyökerek hogyan fejlődnek. Mi történik ott belül a fában. Locsolunk rendületlenül. Reménykedünk, hogy mindegyik elindul.

Mások, akik a földből élnek, reménykednek abban, hogy az elvetett mag kizöldül, szárba szökken. Vagy a kivirágzott gyümölcsfán majd édes termés lesz. Benne van az elvégzett vagy elvégzendő munka és a remény, hogy ami nem rajtunk múlik, az is jól alakul.

Április vége, Szent Márk ünnepéhez kapcsolódóan a bő termésért való imádság ideje. A földművelő ember sokkal jobban megtapasztalja a kiszolgáltatottságot, talán ezért is van jobban kapcsolatban Istennel.

Az evangéliumi hasonlat adhat egy olyan képet is, hogy ha rajta vagyok a szőlőtőn, akkor az köteles engem táplálni. Mégpedig úgy, ahogy én szeretném. Befektetett munka nélkül. Csakhogy ez nem így működik! A magam részét bele kell adnom. A közösség, a család, a házasság nem működik magától! Ahhoz kapok kegyelmet, hogy ami rajtam múlik, azt megtegyem, a többit bízzam Istenre.

 Fülöp Ákos plébános

A rákosfalvai plébánia hírlevele belső használatra.

Számlaszámunk: CIB bank

**működés (egyházi adó): (Rákosfalvai Plébánia)**

**11100104-19819019- 36000001**

Felelős kiadó Fülöp Ákos plébános

„hogy életünk legyen és bőségben legyen”

Húsvét 5. vasárnapja 2024. április 28.



Az Úrnak új dalt énekeljetek, mivelhogy csodákat művelt, tudtul adta hűségét a nemzeteknek, alleluja!

Rákosfalvai Szent István Király Plébánia

1144 Budapest, Álmos vezér tér 1. : 363-5976

Honlap: rakosfalvaplebania.hu

Email: iroda@rakosfalvaplebania.hu

Levelezőlista: rakosfalva@groups.io

Plébános: Fülöp Ákos

Szentmisék általános rendje:

*vasárnap: 8.45; 10.00; 18.30*

*hétköznap: hétfő, szerda 7.00,*

 *kedd, csütörtök, péntek, szombat 18.30*

Irodai ügyelet: hétfő – szerda – péntek: 16.00-17.30

 kedd – csütörtök: 9.00-12.00

Olvasmány: ApCsel 9, 26-31

Az Egyház az Úr félelmében és a Szentlélek erejében élt.

Szentlecke: 1Jn 3, 18-24

Aki teljesíti Isten parancsait, Istenben marad, és Isten őbenne.

Evangélium: Jn 15, 1-8

Én vagyok a szőlőtő, ti a szőlővesszők.